b'\n_START_ARTICLE_\nSea Launch\n_START_PARAGRAPH_\nSea Launch je nevladna organizacija, ki se ukvarja z izstreljevanjem satelitov v vesolje s predelane naftne plo\xc5\xa1\xc4\x8dadi Ocean Odyssey. Do danes so vse satelite izstrelili v geostacionarno orbito z ukrajinsko raketo Zenit 3SL, so pa mo\xc5\xbene tudi druge orbite. Mo\xc5\xbena je tudi izstrelitev z drugih lokacij, ker je platforma mobilna. Prednost Sea Launcha pred kopenskimi izstreli\xc5\xa1\xc4\x8de je izstreljevanje z optimalne pozicije na ekvatorju, kar omogo\xc4\x8da ve\xc4\x8dje tovore z isto raketo in s tem manj\xc5\xa1e stro\xc5\xa1ke. Zemlja ima namre\xc4\x8d na ekvatorju najve\xc4\x8djo hitrost rotacije in inklinacijo ni\xc4\x8d, kar je zelo ugodno za izstreljevanje v geostacionarno orbito. Do danes so izstrelili 31 raket s tremi neuspe\xc5\xa1nimi izstrelitvami in eno delno uspe\xc5\xa1no. Neuspe\xc5\xa1na izstrelitev leta 2007 je skoraj ukinila projekt._NEWLINE_Podjetje Sea Launch je nevladna organizacija, ki vodi projekt. Ustanovljena je bila leta 1995. Partnerji so Boeing Commercial Space iz ZDA, Energia iz Rusije, Aker Solutions iz Norve\xc5\xa1ke in SDO Yuzhnoye / PO Yuzhmash iz Ukrajine: Prvo raketo so izstrelili leta 1995._NEWLINE_Stranke za satelite so EchoStar, DirecTV, XM Satellite Radio, PanAmSat, in Thuraya._NEWLINE_Podoben projekt je italijanska plo\xc5\xa1\xc4\x8dad San Marco ob obali Kenije, ki je med letoma 1964 in 1988 izstrelila nekaj raket. Ruski \xc5\xa0til izstreljuje predelane balisti\xc4\x8dne rakete s podmornice v polarnem Arkti\xc4\x8dnem oceanu.'